นายกรัฐมนตรี ประชุมคณะกรรมการระดับชาติเพื่อเตรียมการจัดการประชุมสุดยอดอาเซียนและการประชุมที่เกี่ยวข้องขั้นสุดท้าย
นายกรัฐมนตรี ประชุมคณะกรรมการระดับชาติเพื่อเตรียมการจัดการประชุมสุดยอดอาเซียนและการประชุมที่เกี่ยวข้องขั้นสุดท้าย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมคณะกรรมการระดับชาติเพื่อเตรียมการจัดการประชุมสุดยอดอาเซียนและการประชุมที่เกี่ยวข้อง ระหว่างวันที่ 4-5 พฤศจิกายน 2562 ในช่วงที่ไทยดำรงตำแหน่งประธานอาเซียน ปี 2562 ที่ตึกภักดีบดินทร์ ทำเนียบรัฐบาล พร้อมกล่าวในตอนต้นของการประชุมว่า เป็นการประชุมครั้งที่ 3  เพื่อเตรียมการขั้นสุดท้ายก่อนที่จะเป็นเจ้าภาพจัดการประชุมสุดยอดอาเซียนครั้งที่ 35 และการประชุมที่เกี่ยวข้อง ในวันที่ 2-4 พฤศจิกายนนี้ โดยไทยต้องแสดงให้เห็นถึงความพร้อม ในการเตรียมการจัดการประชุมและแผนงานต่างๆ รวมถึงเรื่องสารัตถะของการประชุม ซึ่งต่างประเทศให้ความสนใจ โดยเฉพาะล่าสุดที่เดินทางไปที่ประเทศญี่ปุ่น มีผู้นำหลายประเทศสอบถามและให้ความสนใจเกี่ยวกับการประชุมครั้งนี้ และต้องแสดงบทบาททั้งในฐานะไทยและอาเซียน ในเวทีระหว่างประเทศให้เกิดความชัดเจนที่จะเกิดขึ้น โดยเฉพาะการที่โอกาสเข้าร่วมประชุม G20 ก็จะได้รวบรวมรายละเอียดสำคัญ บรรจุไว้ในสารัตถะของการประชุมครั้งนี้ เพื่อให้เกิดความครบถ้วนสมบูรณ์ เนื่องจากมีการประชุม ทั้งภายในประเทศอาเซียนด้วยกัน และ ประเทศคู่เจรจา รวมถึงองค์กรระหว่างประเทศด้วย แม้บางประเทศจะมีปัญหาอยู่บ้างในเรื่องของการเมืองภายในและอาจจะมีปัญหากับการประชุมครั้งนี้สำหรับการเตรียมความพร้อมด้านการักษาความปลอดภัยและการจราจร ที่มี พลเอก ประวิตร วงษ์สุวรรณ รองนายกรัฐมนตรีเป็นประธาน สรุปภาพรวม ทุกหน่วยงานความมั่นคงมีความพร้อม รองรับการประชุมสุดยอดอาเซียนที่จะมีขึ้น